Албанийн төрийн далбаа

Албани Улсын төрийн далбааны төв хэсэгт улаан өнгийн дэвсгэр дээр хар өнгийн хоёр толгойтой бүргэд бүхий далбаа юм. 1992 оны дөрөвдүгээр сарын 7-ноос хойш өнөөгийн хэлбэрээр байгаа. Хос бүргэд нь Византын Эзэнт Гүрэн ба Ариун Ромын Эзэнт Гүрний үеэс эхлэн хэрэглэгдэж байсан эртний бэлгэдэл юм.

 Түүх 
 Гарал 
Төрийн далбаа нь 15-р зуунд Османы Эзэнт Гүрний эсрэг албаничуудыг удирдан тэмцээд, богино хугацаанд тусгаар тогтнуулсан (1443 оноос 1478 он хүртэл) Албанийн үндэсний баатар Скандербегийн тамганы дүрснээс улбаатай. Скандербегийн тамганы бүргэд нь эргээд Византын Эзэнт Гүрнээс гаралтай аж. Туркүүдийн өөдөөс 25 жилийн турш насан эцэслэх хүртлээ 25 томоохон тулалдааныг удирдан тэмцсэн Скандербегийг хүндэтгэн 25 өдтэй хос толгойтой бүргэдийг түүнд олгожээ. 

Хос бүргэдийг Итали дахь албаничуудын нэгэн овог болох Арберешуудын дунд уламжлагдан хадгалагдсаар орчин үетэй золгожээ. Бүргэдийн дүрс нь Неаполь дахь Скандербегийн ач хүүгийн шарилын чулуун дээр өнөөг хүртэл байдаг байна. Далбаа 19-р зууны төгсгөл үеэр албаничуудын үндэстний үзэл дээшлэхтэй зэрэгцэн Османы Эзэнт Гүрнээс гадуур хэвлэгдсэн албанийн нэгэн хэвлэл дээр нийтлэгдсэнээр эргэн гарч ирсэн байдаг.Ekrem Bey Vlora: Lebenserinnerungen (1912 bis 1925). In: Mathias Bernath (Hrsg.): Südosteuropäische Arbeiten. Band II. R. Oldenbourg Verlag, München 1973, ISBN 3-486-47571-1.

 Түүхэн төрийн далбаа 

 Албанийн бусад далбаанууд 
Төрийн ба тэнгис дэх дайны далбаа нь ЗХУ-ын Тэнгисийн Зэвсэгт Хүчний далбааг эхээ болгожээ. 2008 оны нэгдүгээр сарын 1-нд зэвсэгт хүчний төрөл бүрийн салбарууд өөр өөрийн гэсэн далбаатай болжээ..Албанийн Зэвсэгт Хүчний салбаруудын далбаа ба тэмдэг (зурагтай; PDF; 2,8 MB).

 Цахим холбоос 

 Flags of the World – Albania

 Эшлэл 

Ангилал:Төрийн далбаа
Ангилал:Албанийн үндэсний бэлгэ тэмдэг
Ангилал:Төрийн далбаа улс орноор